ประกาศคณะกรรมการกํากับหลักทรัพย์และตลาดหลักทรัพย์ที่ กธ. 8 /2549เรื่อง การจัดทําและการเปิดเผยงบการเงินของผู้ประกอบธุรกิจสัญญาซื้อขายล่วงหน้า อาศัยอํานาจตามความในมาตรา 9 และมาตรา 28 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "ผู้ประกอบธุรกิจสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า หรือผู้จัดการเงินทุนสัญญาซื้อขายล่วงหน้าแต่ไม่รวมถึงผู้จัดการเงินทุนสัญญาซื้อขายล่วงหน้าที่เป็นสถาบันการเงินที่อยู่ภายใต้การกํากับดูแลของหน่วยงานอื่น "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ "ระบบรับส่งการรายงานเกี่ยวกับผู้ประกอบธุรกิจสัญญา" หมายความว่า ระบบการรับส่งข้อมูลอิเล็กทรอนิกส์ที่สํานักงาน ก.ล.ต. กําหนด เพื่อให้ผู้ประกอบธุรกิจสัญญาใช้ในการยื่นรายงานเกี่ยวกับผู้ประกอบธุรกิจสัญญากับสํานักงาน ก.ล.ต. ข้อ ๒ ให้ผู้ประกอบธุรกิจสัญญาจัดทําและส่งงบการเงินประจํางวดการบัญชีสําหรับรอบระยะเวลาหกเดือนและรอบระยะเวลาหนึ่งปี ที่ผู้สอบบัญชีตรวจสอบและแสดงความเห็นแล้วต่อสํานักงาน ก.ล.ต. จํานวนหนึ่งฉบับ พร้อมทั้งดําเนินการดังนี้ (1) เปิดเผยงบดุล งบกําไรขาดทุน และรายงานของผู้สอบบัญชีเพื่อให้ประชาชนตรวจดูได้ ณ ที่ทําการของผู้ประกอบธุรกิจสัญญา (2) ลงประกาศงบดุล งบกําไรขาดทุน และรายงานของผู้สอบบัญชีในหนังสือพิมพ์รายวันแห่งท้องถิ่นอย่างน้อยหนึ่งฉบับ ตลอดจนส่งสําเนาหนังสือพิมพ์ฉบับที่ได้มีการลงประกาศดังกล่าวต่อสํานักงาน ก.ล.ต. จํานวนหนึ่งฉบับ การดําเนินการตามวรรคหนึ่งสําหรับงบการเงินประจํางวดการบัญชีรอบระยะเวลาหกเดือนแรกของปีบัญชีต้องกระทําให้แล้วเสร็จภายในสามเดือนนับแต่วันสิ้นงวดการบัญชี และสําหรับงบการเงินประจํางวดการบัญชีรอบระยะเวลาหนึ่งปีต้องกระทําให้แล้วเสร็จภายในยี่สิบเอ็ดวันนับแต่วันที่ได้รับอนุมัติจากที่ประชุมใหญ่ผู้ถือหุ้น แต่ระยะเวลาทั้งหมดต้องไม่เกินสี่เดือนนับแต่วันสิ้นสุดรอบปีบัญชี ทั้งนี้ เว้นแต่สํานักงาน ก.ล.ต. จะได้กําหนดไว้เป็นอย่างอื่น ข้อ ๓ ให้ผู้ประกอบธุรกิจสัญญาจัดทํางบการเงินตามแบบแนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบงบการเงินสําหรับบริษัทหลักทรัพย์ ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 โดยถือปฏิบัติตาคําชี้แจงท้ายประกาศดังกล่าวด้วยข้อ ๔ ในกรณีที่ผู้ประกอบธุรกิจสัญญาประสงค์จะยื่นงบการเงินตามข้อ 3 ต่อสํานักงาน ก.ล.ต. ในรูปของข้อมูลอิเล็กทรอนิกส์ ให้ผู้ประกอบธุรกิจสัญญายื่นงบการเงินดังกล่าวผ่านระบบรับส่งการรายงานเกี่ยวกับผู้ประกอบธุรกิจสัญญา โดยดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ข้อ ๕ ในกรณีที่ผู้ประกอบธุรกิจสัญญาเป็นบริษัทหลักทรัพย์ที่มีหน้าที่ต้องจัดทําและเปิดเผยงบการเงินตามพระราชบัญญัติหลักทรัพย์และตลาดหลักทรัพย์ พ.ศ. 2535 หากผู้ประกอบธุรกิจสัญญาได้ดําเนินการตามหลักเกณฑ์ที่กําหนดในกฎหมายดังกล่าวและประกาศที่ออกโดยอาศัยอํานาจตามกฎหมายดังกล่าวแล้ว ให้ถือว่าผู้ประกอบธุรกิจสัญญาได้ปฏิบัติตามประกาศนี้ด้วยแล้วข้อ ๖ ประกาศนี้ให้ใช้บังคับกับการจัดทําและการเปิดเผยงบการเงินสําหรับรอบระยะเวลาบัญชีที่สิ้นสุดหลังวันที่ 31 มีนาคม 2549 เป็นต้นไปผู้มีอํานาจลงนาม - ประกาศ ณ วันที่ 1 มีนาคม พ.ศ. 2549 (นายทนง พิทยะ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์